internet vaartha 135 Views
ముంబై : రిజర్వుబ్యాంకు గవర్నర్‌లకు మూడేళ్ల పదవీకాలం సరిపోదని ఐదేళ్లకాలానికి పొడిగిం చాల్సి ఉంటుదని ప్రస్తుత గవర్నర్‌ రఘురామ్‌ రాజన్‌ పేర్కొన్నారు. మరో తొమ్మిది వారాల్లో పదవీ కాలం ముగుస్తున్న తరుణంలో రాజన్‌చేసిన వ్యాఖ్యలు ప్రాధాన్యతను సంతరించుకున్నాయి ఆర్థికశాఖ పార్లమెంటరీ స్థాయీ సంఘం ముందు రాజన్‌ మొత్తం ఆర్థికవ్యవస్థ ప్రస్తుత తీరుతెన్నులు వివరిం చారు. అలాగే వివిధ ప్రభుత్వరంగ బ్యాంకుల్లో పెరుగుతున్న నిరర్ధక ఆస్తులవివరాలు వాటిని ఎదుర్కొనే వ్యూహం వంటి వాటిని వివరించారు. ఇక రిజర్వుబ్యాంకు గవర్నర్‌ పదవీకాలం మూడేళ్లు అనేది స్వల్ప మని ఐదేళ్లకు ఉండాలని వెల్లడించారు. స్థాయీ సంఘం సభ్యులు గవర్నర్‌ పదవీ కాలం ఎంతవరకూ ఉండాలన్న ప్రశ్నలకు రాజన్‌ సమాధానమిస్తూ ఐదేళ్లు ఉండాలని సూచించారు. అమెరికా ఫెడ్‌రిజర్వు పదవీ కాలాన్ని ఈ సందర్భంగా రాజన్‌ ఉటంకించారు. ఫెడ్‌రిజర్వులో బోరునీ ర్మన్‌, వైస్‌ చైర్మన్‌ల పదవీకాల నాలుగేళ్లు ఉంటుందని, వివిధ నియమాకాల్లో ఉన్న పముఖులు తమ పదవీ కాలం పూర్తయ్యేంత వరకూ కొనసాగుతారని పేర్కొన్నారు. సెప్టెంబరు 4వ తేదీతో ముగుస్తున్న పదవీకాలం తర్వా త రెండోసారి కొనసాగేందుకు రాజన్‌ సుముఖత వ్యక్తం చేయలేదు. మూడు గంటలపాటు జరిగిన ఈ స్థాయీ సంఘం సమావేశాన్ని కాంగ్రెస్‌ ఎంపి వీరప్పమొయిలీ అధ్యక్షతన  జరిగింది. ఆర్థిక వ్యవస్థ సంస్కరణలు, ఆర్‌బిఐ పునర్‌వ్యవస్థీకరణ, బ్యాంకింగ్‌ వ్యవస్థలో ఎదురవుతున్న సవాళ్లు వంటివి చర్చకు వచ్చాయి. రానిబాకీల సమస్యలు ఎదుర్కొనేందుకు రిజర్వుబ్యాంకు ఆధ్వర్యంలో చేపట్టిన కార్యాచరణను కూడా రాజన్‌ ఈ సందర్భంగా వివరించారు. బ్యాంకుల్లో స్థూల నిరర్ధక ఆస్తులు మొత్తం 9.3శాతానికి చేరుతుంది. 2016 మార్చినాటికి 7.6శాతంగా ఉన్నట్లు వివ రించారు. బ్యాంకుల రుణపరపతి సామర్ధ్యంపై కూడా రాజన్‌ కమిటీకి వివరించారు. రుణపరపతిలో ప్రైవేటు బ్యాంకర్లు ముందంజలో ఉన్నారని, ప్రభుత్వ రంగ బ్యాంకులు వెనుకబడి ఉన్నట్లు  తెలిపారు.